Diari Oficial de la Generalitat Valenciana


Sumari del DOGV 5897, del 20-11-2008 (2008/13100)

RESOLUCIÓ de 29 d'abril de 2008, de la Direcció General per al Canvi Climàtic, per la qual s'atorga a José Villar Peñalver l'autorització ambiental integrada per a una explotació avícola al terme municipal de Llíria.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5897

Data del DOGV
:   20-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13701


Data del document
:   29-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Llíria
    * avicultura
    * empresa privada

RESOLUCIÓ de 29 d'abril de 2008, de la Direcció General per al Canvi Climàtic, per la qual s'atorga a José Villar Peñalver l'autorització ambiental integrada per a una explotació avícola al terme municipal de Llíria. [2008/13105]  
Vistos els documents que es troben en l'expedient 186/06 IPPC, instruït a instàncies de José Villar Peñalver, a fi d'obtenir l'autorització ambiental integrada per a una explotació avícola, al terme municipal de Llíria, s'emet aquesta resolució de conformitat amb els següents  
Antecedents de fet  
Primer. Amb data 5 de desembre de 2006, José Villar Peñalver, amb DNI 84242456-X i domicili al carrer de Cullera, 47, de Benimàmet (València), presenta en el Registre General de la Conselleria de Territori i Habitatge una sol·licitud d'autorització ambiental integrada per a l'explotació avícola, que es detalla en l'annex I.  
A la sol·licitud s'adjunta una còpia de la sol·licitud de l'informe de compatibilitat urbanística presentada en l'Ajuntament de Llíria.  
Segon. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la idoneïtat de la documentació que acompanya la sol·licitud.  
Tercer. Amb data 3 de maig de 2007, la Conselleria de Territori i Habitatge requereix nova documentació, la qual es presenta amb data 23 de maig de 2007.  
Quart. Amb data 5 de juny de 2007 la Confederació Hidrogràfica del Xúquer emet un informe en matèries de la seua competència.  
Cinqué. Amb data 13 de juliol de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental i se'n publica l'anunci en el Diari Oficial de la Comunitat Valenciana (DOCV núm. 5555).  
Durant aquest període no es presenten al·legacions al projecte, ni a aquesta Conselleria ni a l'Ajuntament de Llíria. En l'expedient consta el certificat de la informació pública.  
Sisé. Amb data 4 d'octubre de 2007, la Conselleria de Medi Ambient, Aigua, Urbanisme i Habitatge requereix documentació complementària, la qual es presenta amb data 5 de novembre de 2007.  
Seté. Transcorregut el termini d'informació pública, amb data 9 de gener de 2008 se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Vuité. Amb data 9 de gener de 2008, d'acord amb l'article 30 de la Llei 2/2006, l'expedient es remet a l'Ajuntament de Llíria i, en no emetre un informe sobre els aspectes de la seua competència en el termini de 30 dies des de la seua recepció, es prossegueixen les actuacions.  
Nové. Amb data 19 de febrer de 2008 es rep un informe de la Conselleria d'Agricultura, Pesca i Alimentació, en el qual s'indica que conforme al projecte presentat, la ubicació de l'obra és la convenient per a l'adequada explotació ramadera i les instal·lacions compleixen en línies generals el que estableix la Llei 6/2003, de ramaderia de la Comunitat Valenciana, el Decret 76/1995 i l'Ordre de 14 de febrer de 1996.  
Així mateix, s'han incorporat a l'expedient els informes del Servei de Residus Industrials i del Servei de Protecció de l'Ambient Atmosfèric.  
Deu. En relació amb la compatibilitat urbanística de la instal·lació, en tractar-se d'una instal·lació existent i amb llicència d'activitat, d'acord amb la disposició transitòria primera del Decret 127/2006, de 15 de setembre, pel qual es desplega la Llei 2/2006, es prossegueixen les actuacions.  
Onze. Amb data 22 d'abril de 2008 es realitza el tràmit d'audiència a l'interessat.  
Dotze. Amb data 29 d'abril de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 130/06 IPPC de sol·licitud d'autorització ambiental integrada, promogut per José Villar Peñalver.  
Als anteriors fets s'apliquen els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 9.3.a de l'annex I de la Llei 2/2006.   
Segon. L'expedient s'ha tramitat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental desplegada pel Decret 127/2006, de 5 de maig, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que posseïsc, resolc:  
Primer. Concedir a José Villar Peñalver l'autorització ambiental integrada per a l'explotació avícola ubicada a la parcel·la 92 del polígon 186, del terme municipal de Llíria (València), d'acord amb el Projecte de sol·licitud d'autorització ambiental integrada, de novembre de 2006, i subscrit pel Sr. Daniel Navarro Sancho, la qual queda inscrita en el Registre General d'Instal·lacions IPPC de la Comunitat Valenciana amb el número 273-08/AAI/CV, condicionada al compliment dels requisits següents:  
1. Emissions atmosfèriques  
Les emissions difuses a l'atmosfera estimades per al conjunt de l'explotació seran les següents:  
  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.  
Se'ls atorga un termini de tres mesos, a partir de la concessió de l'autorització ambiental integrada, perquè presenten l'informe de l'última auditoria acústica realitzada.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Olors  
Quan l'òrgan competent ho considere necessari, podrà requerir al titular de la factoria la realització d'una avaluació de la molèstia per olors que genera, mitjançant el mesurament de les unitats d'olor, d'acord amb la norma UNE-EN 13107. A les zones residencials d'afecció, el percentil 98 de les mitjanes horàries al llarg d'un any les limita a 5 unitats d'olor.  
4. Abocaments   
Queda prohibit l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, incloent-hi les aigües pluvials que hagen pogut entrar en contacte amb el fem o amb el compost produït a partir d'aquest.  
5. Protecció del sòl i de les aigües subterrànies  
Les instal·lacions ramaderes han de disposar de femers o fosses de purins estanques i impermeables amb capacitat suficient per a emmagatzemar i estabilitzar les dejeccions abans del seu aprofitament posterior, per la qual cosa la falta d'impermeabilitat i estanquitat de les basses o dels depòsits d'emmagatzemament dels fems o purins com també la seua incorrecta aplicació agronòmica, quan aquesta en siga la forma d'eliminació, podrà donar lloc a la incoació d'expedient sancionador per infracció tipificada en la lletra f) de l'article 116.3 de la Llei d'aigües (Reial decret legislatiu 1/2001).  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
La Llei 10/1998 de residus i la Llei 10/2000 de residus de la Comunitat Valenciana s'aplicaran de manera supletòria a la normativa sectorial per a la gestió de subproductes animals (animals morts i deixalles d'origen animal) que es regiran pel Reglament 1774/2002 del Parlament Europeu i del Consell, pel qual s'estableixen les normes aplicables als subproductes animals no destinats a consum humà i pel RD 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes animals no destinats al consum humà.  
Quant a la gestió de residus sanitaris, caldrà ajustar-se al que disposa el Decret 240/1994, de 22 de novembre, pel qual s'aprova el Reglament regulador de la gestió dels residus sanitaris.  
6.1. Producció de residus  
S'autoritza la producció dels residus següents, sempre que la seua capacitat de generació anual siga de l'entorn de la magnitud que a continuació s'indica i la capacitat total de l'explotació detallada en l'annex I siga de 90.000 pollastres.  
  
\* \* \* \* \* \* \* \* \* \* \* \* \* \* \* \* \* \* \* \* \*  
  
L'esmentat centre productiu està inscrit en el Registre de Petits Productors de Residus Perillosos de la Comunitat Valenciana.  
En el termini de tres mesos s'haurà d'aportar còpia dels documents d'acceptació dels residus produïts, tant perillosos com no perillosos, emesos per un gestor autoritzat. Aquests documents han de ser originals o compulsats, han d'estar segellats pel gestor i han d'estar vigents.  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió. El lliurament a l'ecoparc de Llíria d'alguns d'aquests residus (tubs fluorescents, plàstic i paper cartó), es considera adequat, tenint en compte que es generen quantitats irrellevants, que no procedeixen directament de l'activitat principal de l'empresa i sempre que l'Ajuntament autoritze expressament l'esmentat lliurament. En tot cas, els lliuraments periòdics d'aquests residus a l'ecoparc hauran de quedar registrats mitjançant un document expedit per l'empresa explotadora de la instal·lació. Se'ls atorga un termini de tres mesos, a partir de la concessió de l'autorització ambiental integrada, perquè presenten la corresponent autorització expedida per l'Ajuntament de Llíria.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, d'acord amb l'article 16 de l'esmentat reglament, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
S'haurà de disposar de femer en l'explotació, on puga emmagatzemar-se temporalment el fem fins a la seua retirada per una empresa autoritzada, de manera que s'evite la seua acumulació descontrolada en el recinte de l'explotació. El femer haurà d'estar dissenyat de manera que tinga capacitat suficient per a contenir la gallinassa generada, com a mínim, durant el cicle d'engreixament i ha d'estar perfectament impermeabilitzat i construït a base de solera i parets de formigó impermeabilitzat amb lleuger pendent que facilite la canalització de lixiviats al desgreixatge de recollida, que podran de nou ser incorporats al muntó, en cas de generar-se. Aquest femer tan sols serà utilitzat en el cas que en el moment de retirada del fem, en realitzar el buit sanitari, no es troben els camions de transport del fem.  
S'haurà de presentar un pla de prevenció i reducció de residus perillosos seguint el que estableix la Llei 10/2000, de 12 de desembre, de residus de la Comunitat Valenciana, article 45 i disposició addicional 4ª (DOGV 15.12.2000).  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els animals morts tindran la consideració de material de la categoria 2 d'acord amb el que estableix el Reglament CE 1774/2002 com també el Reial decret 1429/2003, de 21 de novembre de 2003, pel qual es regulen les condicions d'aplicació de l'esmentat reglament, per la qual cosa es recolliran, transportaran, s'identificaran i eliminaran segons el que estableix aquest reglament.  
Finalment, s'haurà de portar un registre documental relatiu a la producció i utilització de fem (en el qual figuren la quantitat, naturalesa, origen, destinació, freqüència de recollida, mitjà de transport i mètode de valoració o eliminació del fem gestionat, identificació de les parcel·les i els cultius destinataris amb el detall que calga per a acreditar que la utilització del residu ramader com a fertilitzant orgànic es realitza adequadament) i la retirada per una empresa autoritzada de les baixes animals generades en l'explotació.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desplega el Reglament per al Desenvolupament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
7. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada.  
Així mateix, quan es determine el tancament definitiu s'han de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
Respecte als cremadors de gas propà emprats per a calefacció, s'han de dur a terme les tasques de manteniment i control necessàries que n'assegure el funcionament correcte, de manera que s'eviten males combustions que generen excés d'emissió de monòxid de carboni i incremats  
L'explotació i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
9. Obligació de subministrament d'informació  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
10. Impacte ambiental  
En tot allò no recollit en aquesta autorització ambiental integrada s'atendrà al compliment de les condicions establides en la declaració d'impacte ambiental de data 17 de febrer de 2000.  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada..  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 29 d'abril de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
L'activitat exercida per José Villar Peñalver consisteix en una explotació avícola existent de cria, engreixament i mort de pollastres per a l'obtenció de carn, composta per tres naus amb una capacitat total màxima de 90.000 pollastres, amb una producció de 450.000 aus/any.  
El cicle productiu comença amb l'entrada dels pollastres en la granja amb dos dies de vida,. Romanen a la nau 72 dies en un llit de jaç (pellorfa, palla...) que cobreix completament el sòl de les naus.  
S'utilitzen sistemes automàtics d'alimentació i abeuratge, d'alçària ajustable (menjadors de safata redons i abeuradors amb tassa de recollida de l'aigua que goteja) a les necessitats dels pollastres.  
La temperatura òptima és controlada automàticament per panells electrònics, proporcionada mitjançant un sistema refrigerador cooling, i cremadors que serveixen de calefactor.  
Finalment els pollastres ixen de l'explotació amb 50 dies de vida i 2,6 quilos de pes aproximat, amb la qual cosa es completa el cicle productiu.  
En acabar el procés productiu es realitza la neteja de les naus mitjançant un raspall, que recull les restes de fem que poden quedar al sòl i posteriorment es realitza la seua desinfecció. A més les naus han de respectar un buit sanitari de 21 dies, després del qual s'introduiran una altra vegada pollastres, de manera que es completa un cicle.  
Cada cicle dura un total de 73 dies i comprén dues etapes (entre 50 i 52 dies de procés productiu i 21 de buit sanitari). Al cap de l'any es completen un total de 5 cicles.  
L'aigua consumida en la instal·lació procedeix d'un pou ubicat a la mateixa parcel·la i degudament autoritzat per la Confederació Hidrogràfica del Xúquer. Se n'estima un consum anual de 6.000 m³. L'aigua és utilitzada tant per a beguda dels animals com per a desinfecció de la granja i funcionament del sistema de refrigeració (cooling).  
L'explotació no té lavabos, per la qual cosa no es generen aigües residuals sanitàries.  
El fem produït és retirat al final de cada cicle productiu per un gestor.  
La instal·lació disposa d'un femer situat a la part nord-est de la parcel·la, amb una superfície útil de 64 m², realitzat mitjançant una plataforma de formigó armat de 18-20 cm de grossària, i amb una fila de blocs al perímetre, per la qual cosa resulta impermeable i estanc.